Yessebgan-d tasnekta n umaru akken i d-yenna M.A.Salhi: “Tiwuriwin n uglam bḍant ma drus ɣef xemsa. Tamenzut: aglam ittak-as ccbaḥa i uḍris (tawuri n ccbaḥa), tis snat: iferreq iferdisen n tsekla gar-asen (d tawuri n uɛzal), tis tlata: mi ara yesṭṭuqet umaru aglam deg uḍris-is isewxar taggara n uḍris-agi (d tawuri n useɣzef), tis rebɛa: itteki uglam deg lebni n uḍris (d tawuri n usuddes), ma d taneggarut: (d tawuri tasneklant) aglam d yiwen n ubris i yesɛa umaru akken ad d-yawi ɣef tiktaines d tesnekta i isarem ad tent-id-yefk i yimeɣri36”.Ihi deg uferdis-a, ad yili wawal ɣef wanawen i ɣef yebḍa V. Jouve tarudemt: “tarudemt, tebna γef waṭas n yiferdisen yemgaraden yettilin deg uḍris s lekmal-is. Iferdisen-agi, d nutni i d-igelmen awadem. Deg uglam,llant rebεa n tɣula: tafekka iselsa, tanefsit d tmeddurt37”.